open-index/open-wikipedia-markdown huggingface dataset:
Don't Wake Me Up

"**Don't Wake Me Up**" הוא שיר של התקליטן והמפיק המוזיקלי האנגלי, ג'ונאס בלו, ולהקת הבנים האמריקאית, Why Don't We, שיצא, על ידי חברת התקליטים פוזיטיביה רקורדס, ב-7 בינואר 2022. השיר נכתב על ידי ג'ונאס בלו, לוקאס כוסטס, רבקה קרוגר ו-Why Don't We, והופק על ידי ג'ונאס בלו.

נכון לפברואר 2022, השיר הושמע למעלה מ-12 מיליון פעמים בספוטיפיי.

## וידאו קליפ
הווידאו קליפ של השיר, בבימויו של אייזק רנץ, יצא בערוץ היוטיוב של ג'ונאס בלו ב-28 בינואר 2022. בווידאו קליפ ניתן לראות מסיבה "מאולתרת" המתקיימת במגרש חניה בלוס אנג'לס. המגזין * Vents Magazine* תיאר את הווידאו קליפ כ-"ריקודים, מכוניות מהירות והבטחה לרומנטיקה". הווידאו קליפ נצפה למעלה מ-1.8 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירי Why Don't We
קטגוריה:שירים באנגלית
קטגוריה:שירים שנכתבו על ידי ג'ונאס בלו
פלימו

**פְּלִימוֹ** היה תנא בדור החמישי המוזכר מספר פעמים בברייתות שבתלמוד הבבלי. יש הסוברים כי הכינוי "פלימו" הוא גרסה שונה למילה "פלוני" או "פלמוני", ואין הכוונה לאדם מסוים.

## חייו
תלמידו של רבי יהודה הנשיא (רבי). התווכח בהלכה עם רבי אלעזר בן רבי שמעון, חברו של רבי. פעם אחת שאל את רבי היכן מניח תפילין של ראש מי שיש לו שני ראשים . רבי ראה שאלה זו כקנטרנית, ונתן לפלימו שתי ברירות: או לצאת לגלות או להתנדות. בינתיים - הגיע לבית המדרש אדם שנולד לו תינוק בעל שני ראשים.

פלימו בלט בחסידותו, והיה רגיל להתגרות בשטן ולומר לו בכל יום "גירא בעיניך" (חץ בעיניך). האגדה התלמודית מספרת, שפעם אחת בערב יום הכיפורים נדמה השטן כעני ובא לפתח ביתו של פלימו בערב יום הכיפורים לבקש אוכל. ה"אורח" התנהג בצורה מוזרה ומעוררת גועל שגרמה לבני הבית לגעור בו, וכתוצאה מכך הוא מת כביכול. בת קול הכריזה "פלימו הרג נפש". פלימו ברח בחשש אל בית הכסא, ושם נגלה אליו השטן ולימד אותו שעליו להגיד "יגער ה' בך השטן", כדברי זכריה הנביא ולא "גירא בעיניך".

## תורתו
* בברכה השנייה של ברכת המזון יש להקדים את הזכרת ה"ברית" להזכרת "תורה".
* אין צורך לבדוק בדיקת חמץ בחור שבקיר המפריד בין ביתו של יהודי לביתו של נכרי, משום הסכנה שבדבר. הגמרא מסבירה שהסכנה היא שהנכרי יחשוב שהיהודי עושה כשפים כנגדו, ויפגע בו.
* יש לקדש את החודש באופן אקטיבי אם לא נראה המולד בזמנו, בניגוד לדעת רבי אלעזר בן רבי שמעון שסובר שאין צורך לקדש באופן אקטיבי בכלל.
* הזמן המינימלי שאישה צריכה להתייחד עם גבר כדי שהדבר ייחשב ל"קינוי" שעלול לגרום לה להיחשב סוטה הוא שיעור זמן שהאשה יכולה להושיט ידה לסל ליטול ככר לחם.

## לקריאה נוספת
* מרדכי מרגליות (עורך), **אנציקלופדיה לחכמי המשנה והתלמוד**, מהדורת אייזנברג תשס"א, חלק ב' עמ' 295.
* הרב יצחק גינזבורג, **שני ראשים**, בתוך: "אדמה, שמים ותהום", כפר חב"ד תשס"ה, עמ' קכא-קכד.
* אדמיאל קוסמן, **פלימו והשטן: שיעור אלוהי בבית השימוש הציבורי**, בתוך: "מסכת גברים – רב והקצב ועוד סיפורים", ירושלים 2002, עמ' 105–111.
*עידו חברוני, **גירא בעיניה דשטן - הקשרים ומשמעות בסיפור פולמוס תלמודי**, בתוך: מחקרי ירושלים בספרות עברית כג (תש"ע), עמ' 15–51.

## קישורים חיצוניים
* 
* פלימו והשטן, אתר האגדה.
* חגית פוקס, [פלימו והשטן](https://midrasha.biu.ac.il/files/midrasha/shared/khgyt_pvqs.pdf?&~nfopt(fileDistorted=5706127575813993&uploadEmbeddedImages=1)), אתר המדרשה של בר-אילן.
* הרב אלחנן שרלו, פלימו והשטן, אתר ישיבת עתניאל.
* מיכאל פדידה, פלימו והשטן - החטא וענשו

## הערות שוליים

קטגוריה:הדור החמישי לתנאים
קטגוריה:תלמידי רבי יהודה הנשיא
קטגוריה:יהודים בארץ ישראל במאה ה-2
פלין אלן

**פלין אלן** (באנגלית: **Flynn Allen**; נולד ב-5 במרץ 2003) הוא שחקן אנגלי.

## ביוגרפיה
פלין אלן נולד ב-5 במרץ 2003 בלונדון, אנגליה.

## קריירה
את הופעת הבכורה שלו במשחק הוא עשה בשנת 2010 בסרט הקצר, *"The Theory"*. בשנת 2012 שיחק בסרטו העלילתי הראשון, "*The Eschatrilogy: Book of the Dead"*, בבימויו של דמיאן מורטר. לאחר מכן שיחק במספר רב של סרטים קצרים אחרים.

בשנת 2015 שיחק בסרט האימה "רוברט", בהשראת הסיפור של רוברט הבובה  .

בשנת 2018 שיחק בסרט הקולנוע "שבעה ימים באנטבה". שנה לאחר מכן שיחק בתפקיד ראשי בסרט הקולנוע "הילד האחרון".

בשנת 2021 שיחק בסרט הקולנוע "A Suburban Fairytale" לצד טומי נייט.

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:אנגלים שנולדו ב-2003
תהילים ס"ט

**תהילים ס"ט** הוא המזמור ה-69 בספר תהילים ומיוחס לדוד המלך. המזמור הוא אחד משני המזמורים הפותחים במילים: "לַמְנַצֵּחַ עַל שׁוֹשַׁנִּים".

## תוכן המזמור

מזמור ס"ט מורכב משלושים ושבעה פסוקים ומחולק לחמישה חלקים:

### א-ה

המזמור נפתח בקריאת המשורר לאלוהים ובקשה לישועה: "הוֹשִׁיעֵנִי אֱלֹהִים כִּי בָאוּ מַיִם עַד נָפֶשׁ" (ב').

המשורר מתאר את צרותיו וממשיך להמשיל אותם לטביעה במים: "טָבַעְתִּי בִּיוֵן מְצוּלָה וְאֵין מׇעֳמָד בָּאתִי בְמַעֲמַקֵּי מַיִם וְשִׁבֹּלֶת שְׁטָפָתְנִי" (ג'). חלקו הראשון של המזמור מסתיים בדברי המשורר כי שונאיו רבים ורודפים אותו ללא סיבה: "רַבּוּ מִשַּׂעֲרוֹת רֹאשִׁי שֹׂנְאַי חִנָּם עָצְמוּ מַצְמִיתַי אֹיְבַי שֶׁקֶר" (ה').

### ו'-י"ג

בחלקו השני של המזמור מתאר המשורר את מצבו הנחות: "אֱלֹהִים אַתָּה יָדַעְתָּ לְאִוַּלְתִּי וְאַשְׁמוֹתַי מִמְּךָ לֹא נִכְחָדוּ" (ו'), עם כך מציג המשורר את החרפות שהוא מקבל עקב נאמנותו לאלוהים: "מוּזָר הָיִיתִי לְאֶחָי וְנׇכְרִי לִבְנֵי אִמִּי" (ט'), "כִּי קִנְאַת בֵּיתְךָ אֲכָלָתְנִי וְחֶרְפּוֹת חוֹרְפֶיךָ נָפְלוּ עָלָי" (י'). המשורר מתאר כי הקושי שלו גדול עד למצב של אבל ובכי: "וָאֶבְכֶּה בַצּוֹם נַפְשִׁי וַתְּהִי לַחֲרָפוֹת לִי" (י"א), "וָאֶתְּנָה לְבוּשִׁי שָׂק וָאֱהִי לָהֶם לְמָשָׁל" (י"ב).

### י"ד-כ"ב

בחלקו השלישי של המזמור מקשר המשורר בין שתי הפסקות הקודמות, הוא מתפלל לאלוהים ותחנן לחסד וישועה: "וַאֲנִי תְפִלָּתִי לְךָ ה' עֵת רָצוֹן אֱלֹהִים בְּרׇב חַסְדֶּךָ עֲנֵנִי בֶּאֱמֶת יִשְׁעֶךָ" (י"ד), "הַצִּילֵנִי מִטִּיט וְאַל אֶטְבָּעָה אִנָּצְלָה מִשֹּׂנְאַי וּמִמַּעֲמַקֵּי מָיִם" (ט"ו).

המשורר מדגיש כי אלוהים יודע את חרפתו: "אַתָּה יָדַעְתָּ חֶרְפָּתִי וּבׇשְׁתִּי וּכְלִמָּתִי נֶגְדְּךָ כׇּל צוֹרְרָי" (כ').

### כ"ג-כ"ט

לאחר בקשת המשורר לישועה ותיאור בעיותיו, בחלקו הרביעי של המזמור המשורר ממשיך בפנייתו לאלוהים ומבקש ממנו שיפגע בשונאיו: "יְהִי שֻׁלְחָנָם לִפְנֵיהֶם לְפָח וְלִשְׁלוֹמִים לְמוֹקֵשׁ" (כ"ג) "תֶּחְשַׁכְנָה עֵינֵיהֶם מֵרְאוֹת וּמׇתְנֵיהֶם תָּמִיד הַמְעַד" (כ"ד).

### ל'-ל"ז

חלקו האחרון של המזמור נפתח בביטחון המשורר באלוהים: "וַאֲנִי עָנִי וְכוֹאֵב יְשׁוּעָתְךָ אֱלֹהִים תְּשַׂגְּבֵנִי" (ל'), ומשם ממשיך המשורר בהילול אלוהים: "אֲהַלְלָה שֵׁם אֱלֹהִים בְּשִׁיר וַאֲגַדְּלֶנּוּ בְתוֹדָה" (ל"א).

המזמור נחתם במעין נבואת המשורר: "כִּי אֱלֹהִים יוֹשִׁיעַ צִיּוֹן וְיִבְנֶה עָרֵי יְהוּדָה וְיָשְׁבוּ שָׁם וִירֵשׁוּהָ" (ל"ו) "וְזֶרַע עֲבָדָיו יִנְחָלוּהָ וְאֹהֲבֵי שְׁמוֹ יִשְׁכְּנוּ בָהּ" (ל"ז).

## בתפילה היהודית

פסוק י"ד "וַאֲנִי תְפִלָּתִי לְךָ ה' עֵת רָצוֹן אֱלֹהִים בְּרׇב חַסְדֶּךָ עֲנֵנִי בֶּאֱמֶת יִשְׁעֶךָ" נאמר בתפילת מנחה של שבת  אחרי ובא לציון וחצי קדיש לפני הוצאת ספר התורה.
מנהג אמירת פסוק י"ד גם בהוצאת ספר תורה בשלוש רגלים, ראש השנה ויום כיפור, הוא מנהג מאוחר שנזכר רק בספר שערי ציון (שער ג).

## בתרבות
*תהילים ס"ט באתר הפיוט והתפילה
* וַאֲנִי תְפִלָּתִי באתר הפיוט והתפילה
* ואני תפילתי שיר של יונתן רזאל על פי פסוק י"ד
* ואני תפילתי שיר של בועז שרעבי בין השאר על פי פסוק י"ד

### במוזיקה החסידית
* **תפילתי** - שמילי אונגר בלחן של פינקי ובר באלבום מדריגות.

## קישורים חיצוניים

## הערות שוליים

ס"ט
Power Over Me

"**Power Over Me**" הוא סינגל של הזמר-יוצר האירי, דרמוט קנדי, שיצא ב-16 באוקטובר 2018 כסינגל השני מתוך אלבום האולפן הראשון שלו, *Without Fear*. השיר מופיע גם באלבום האוסף הראשון שלו, *Dermot Kennedy*.

נכון לפברואר 2022, השיר הושמע למעלה מ-267 מיליון פעמים בספוטיפיי.

## וידאו קליפ
הווידאו קליפ של השיר יצא בערוץ היוטיוב של דרמוט קנדי ב-13 בנובמבר 2018. נכון לפברואר 2022, הווידאו קליפ נצפה למעלה מ-21 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דרמוט קנדי
קטגוריה:שירים באנגלית
קטגוריה:שירים שנכתבו על ידי דרמוט קנדי
קטגוריה:שירים שנכתבו על ידי סטפן קוזמניוק
קטגוריה:שירים שנכתבו על ידי סקוט האריס
קטגוריה:בלדות פופ
Happier Than Ever, The World Tour

The **Happier Than Ever, The World Tour** הוא סיבוב ההופעות השישי המתמשך של הזמרת האמריקאית בילי אייליש, לתמיכה באלבום האולפן השני שלה *[[Happier Than Ever]]* (2021). הסיור החל ב-3 בפברואר 2022, בניו אורלינס, לואיזיאנה ב-סמות'י קינג סנטר והוא אמור להסתיים ב-27 באוגוסט 2023, בפסטיבל רדינג ולידס. סיבוב ההופעות גרף 131.7 מיליון דולר מ-76 מופעים ומכר 1,166,034 כרטיסים מאותם מופעים.

## רקע
ב-21 במאי 2021 סיבוב ההופעות הוכרז דרך סרטון יוטיוב שפורסם בעמוד הרשמי של אייליש. בקליפ הקצר, אייליש ישבה לבד באודיטוריום, כשבסוף הופיע במסך האתר הרשמי של אייליש. בהמשך, אייליש הכריזה על סיבוב ההופעות בעוד רשתות חברתיות כמו טוויטר. סיבוב ההופעות משתמש בתוכנת המעריץ המאומת של Ticketmaster בצפון אמריקה. סיבוב ההופעות כלל בהתחלה 50 תאריכים (32 בצפון אמריקה ו-18 באירופה). אבל דווח שהכרטיסים נמכרו במהירות גבוהה, ולכן נוספו עוד תאריכים, כולל החלק השלישי שהוא באוסטרליה וניו זילנד.

## רשימת השמעה
רשימה זו מייצגת את המופע בניו אורלינס, לואיזיאנה ב-3 בפברואר 2022. זה לא מייצג את כל הקונצרטים במשך הסיור עצמו.
#"Bury a Friend"
#"I Didn't Change My Number"
#"NDA"
#"Therefore I Am"
#"My Strange Addiction"
#"Idontwannabeyouanymore"
#"Lovely"
#"You Should See Me in a Crown"
#"Billie Bossa Nova"
#"Goldwing"
#"Halley's Comet"
#"Oxytocin" / "Copycat"
#"Ilomilo"
#"Your Power"
#"Male Fantasy"
#"Not My Responsibility"
#"Overheated"
#"Bellyache"
#"Ocean Eyes"
#"Bored"
#"Getting Older"
#"Lost Cause"
#"When the Party's Over"
#"All the Good Girls Go to Hell"
#"Everything I Wanted"
#"Bad Guy"
#"Happier Than Ever"
#"Goodbye"

## קישורים חיצוניים

## הערות שוליים

קטגוריה:סיבובי הופעות מ-2022
קטגוריה:סיבובי הופעות של בילי אייליש
קטגוריה:סיבובי הופעות בצרפת
A Wonderful World (אלבום של טוני בנט וקיי די לאנג)

***A Wonderful World*** (בעברית: **עולם נפלא**) הוא אלבום אולפן משותף של זמר הג'אז האמריקאי טוני בנט והזמרת-יוצרת הקנדית קיי די לאנג. זהו האלבום ה-50 במספר של בנט, והשמיני של לאנג. הוציאה אותו לאור ב-5 בנובמבר 2002 חברת התקליטים קולומביה רקורדס.

האלבום זכה בפרס גראמי לאלבום הפופ הווקאלי העממי הטוב ביותר. הוא מכר כ-500,000 עותקים ברחבי ארצות הברית. על נתוני מכירות אלה, איגוד תעשיית ההקלטות האמריקאי העניק לו תואר תקליט זהב.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
קטגוריה:אלבומי חברת קולומביה רקורדס
Christmas With Tony Bennett and the London Symphony Orchestra

***Christmas With Tony Bennett and the London Symphony Orchestra*** (בעברית: **חג המולד עם טוני בנט והתזמורת הסימפונית של לונדון**) הוא אלבום האולפן ה-51 ואלבום חג המולד השני של זמר הג'אז האמריקאי טוני בנט. את האלבום הוציאה לאור בשנת 2002 חברת התקליטים קולומביה רקורדס. שירתו של בנט מלווה לצליליה של התזמורת הסימפונית של לונדון.

## רשימת רצועות

## קרדיטים
* טוני בנט - קולות 
* דון ג'קסון - מנצח 
* התזמורת הסימפונית של לונדון - כלי נגינה, תזמורת 

## הערות שוליים

קטגוריה:אלבומי חג המולד מ-2002
קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
אחמד מוגני

**אחמד מוגני** (נולד ב-10 באוקטובר 1991) הוא כדורגלן קומורו המשחק בעמדת הקשר בג'אוניס אש מליגת העל הלוקסמבורגית ובנבחרת קומורו.

## קריירת מועדונים

מוגני, שנולד בפריז, החל את הקריירה שלו בגיל 17, כששיחק כדורגל בליגות הנמוכות בצרפת. בשנת 2014 הוא הצטרף לקבוצת המילואים של מועדון הכדורגל פריז ולאחר עונה אחת טובה, הוא חתם על חוזה מקצועי בקבוצה הבוגרת.

ב- 23 באוקטובר 2015, מוגני רשם את הופעת הבכורה שלו בליגת המשנה בתיקו 1–1 מול שאמו ניור.

לאחר חזרה לבולון-בילנקורט ועונה אחת בבוביני, ביוני 2020 הוא חתם על חוזה בקבוצת אנסי. כבר בהופעת הבכורה שלו, שהתקיימה ב-21 באוגוסט, הוא כבש צמד בתיקו 3–3 מול לה מאן.

בשנת 2023 חתם בקבוצת ג'אוניס אש מליגת העל הלוקסמבורגית.

## קריירה בינלאומית

ב-13 ביוני 2015, מוגני רשם את הופעת הבכורה שלו במדים הלאומיים של נבחרת קומורו בהפסד 2–0 לנבחרת בורקינה פאסו במסגרת מוקדמות גביע אפריקה לאומות 2017. שער הבכורה שלו במדי הנבחרת הגיע ב-1 בספטמבר 2021 בניצחון 1–7 על נבחרת סיישל במסגרת משחק ידידות; במשחק זה, מוגני כבש צמד. ב-18 בינואר 2022, הוא הבקיע צמד נוסף במשחק האחרון בשלב הבתים של גביע אפריקה לאומות 2021 במסגרת הניצחון המפתיע 2–3 על נבחרת גאנה.

## קישורים חיצוניים

## הערות שוליים

קטגוריה:כדורגלנים קומורים
קטגוריה:קשרי כדורגל קומורים
קטגוריה:כדורגלני פריז
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:קומורים שנולדו ב-1991
ריצ'רד אמבולו

**ריצ'רד אמבולו** (נולד ב-25 בינואר 1994) הוא כדורגלן מלאווי המשחק בעמדת החלוץ בברוקה מליגת העל הדרום-אפריקאית ובנבחרת מלאווי.

## קריירת מועדונים

אמבולו החל את קריירת הכדורגל שלו בשנת 2012 במכללת כוחות הביטחון של מלאווי לאחר שירותו הצבאי. בדצמבר 2016, הוא חתם על חוזה בקוסטה דל סול מליגת העל של מוזמביק. לאחר מכן, הוא עבר לסנחואנאנסה הפורטוגזית לפני שחזר לקוסטה דל סול בקיץ של שנת 2018. בקיץ של השנה שבאה לאחר מכן, אמבולו חתם על חוזה לשלוש שנים בקבוצת ברוקה מליגת העל הדרום-אפריקאית.

## קריירה בינלאומית

ב-10 ביוני 2017, אמבולו ערך את הופעת הבכורה שלו במדים הלאומיים של נבחרת מלאווי בניצחון 0–1 על נבחרת קומורו במסגרת מוקדמות גביע אפריקה לאומות 2019. במשחק הבא שלו בנבחרת הוא זכה לכבוש שער, שהיה השער הבודד בניצחון על נבחרת טוגו במסגרת משחק ידידות. ב-29 במרץ 2021 הוא כבש את שער הניצחון של נבחרתו במשחק מוקדמות גביע אפריקה לאומות 2021 מול נבחרת אוגנדה, שער שקבע את זהות המעפילה לגביע אפריקה לאומות 2021.

## חיים אישיים

כשעזב את בית הספר, אמבולו הפך לחייל, אך מאוחר יותר החליט לפצוח בקריירת כדורגל.

## קישורים חיצוניים

## הערות שוליים

קטגוריה:כדורגלנים מלאווים
קטגוריה:חלוצי כדורגל מלאווים
קטגוריה:כדורגלני נבחרת מלאווי
קטגוריה:כדורגלני גביע אפריקה לאומות 2021
קטגוריה:מלאווים שנולדו ב-1994
דיסקוגרפיה של טוני בנט

במרוצת השנים הוציא הזמר האמריקאי **[[טוני בנט]]** 60 אלבומי אולפן, 11 אלבומי הופעה, 35 אלבומי אוסף, שלושה אלבומי וידאו, מיני-אלבום אחד ו-83 סינגלים.

מרבית האלבומים שלו יצאו לאור בהוצאת חברת התקליטים קולומביה רקורדס. ארבעת האלבומים *[[I Left My Heart in San Francisco]]*, *[[MTV Unplugged (אלבום של טוני בנט)|MTV Unplugged]]*, ** ו-*[[Duets II (אלבום של טוני בנט)|Duets II]]* זכו להצלחה מסחרית ברחבי ארצות הברית, מכרו כמיליון עותקים, וקיבלו מאיגוד תעשיית ההקלטות האמריקאי תואר תקליט פלטינה. תשעה אלבומים נוספים, כולל אוספים, קיבלו תואר תקליט זהב.

## אלבומים
### אלבומי אולפן

### אלבומי הופעה

### אלבומי אוסף

### אלבומי וידאו

### מיני-אלבומים

## הערות שוליים

בנט, טוני
טירת ואדוץ

**טירת ואדוץ** (בגרמנית: **Schloss Vaduz**, באנגלית: **Vaduz Castle**) היא ארמונו ומעונו הרשמי של נסיך ליכטנשטיין. הטירה נתנה את שמה לעיירה ואדוץ בירת ליכטנשטיין, עליה היא משקיפה מראש גבעה סמוכה.

## מיקום
טירת ואדוץ ממוקמת על מרפסת סלע בגובה של 570 מטרים מעל גובה פני הים ובגובה של כ-120 מטרים מעל העיר ואדוץ בירת ליכטנשטיין. ממערב, הטירה מופרדת מעמק הריין על ידי רכס הרי האלפים הכמעט אנכיים, בעוד שמצפון, מזרח ודרום משתרע מישור.

## היסטוריה
ממוזער|שמאל|300 פיקסלים|טירת ודוץ כפי שצוירה בשנת 1600 בעיפרון
הבעלים הראשונים של הטירה, היו אלה שבנו אותה, הם היו הרוזנים של מחוז ורנדנברג-סרגנס . הערכה על פי תיארוך באמצעות טבעות עצים, שהברגפריד , המבנה הפנימי של המצודה או מגדל המגורים המאובטח, שבתוך הטירה נבנה סביב שנת 1287. ההנחה היא שחלקיה הראשונים של הטירה נבנו במאה ה-12. בעשורים שלאחר מכן הורחבה הטירה ברציפות. החלקים מהצד המזרחי הם העתיקים ביותר. מידות רצפת המגדל הם 12 מטרים על 13 מטרים. בקומת הקרקע, קירות המגדל הם בעובי של עד 4 מטרים. הכניסה למגדל הייתה בצד החצר ובגובה 11 מטרים. הקפלה של אנה הקדושה שנמצאת בטירה, נבנתה ככל הנראה בימי הביניים. המזבח הראשי הוא גותי מאוחר. בשנת 1499 במלחמת שוואביה , הטירה נשרפה על ידי הקונפדרציה השווייצרית. הצד המערבי של הטירה הורחב על ידי הרוזן קספר פון הוהנמס (1613–1640).

משפחת הנסיכים של ליכטנשטיין רכשה את טירת ואדוץ בשנת 1712 בזמן שרכשה את מרחב העיר ואדוץ. באותו הזמן, קרל השישי, קיסר האימפריה הרומית הקדושה, העניק את המרחב לאדון שלנברג, מליכטנשטיין ב-1699, כדי ליצור את נסיכות ליכטנשטיין.

## בזמן המודרני
הטירה עברה שיקום נרחב בין השנים 1904 ל-1920. וגם בתחילת שנות העשרים בתקופת שלטונו של הנסיך יוהאן השני, הורחבה פעם נוספת במהלך שנות השלושים המוקדמות על ידי הנסיך פרנץ יוזף השני. משנת 1938, הטירה היא בית המגורים העיקרי של משפחת הנסיכים של ליכטנשטיין. הטירה אינה פתוחה לציבור מכיוון שמשפחת הנסיכות עדיין מתגוררת בטירה. הנסיך מקבל אורחים, נציגי מדינות ומבקרים אחרים לשיחות פרטיות בארמון.

## החג הלאומי
החג הלאומי של הנסיכות, נחוג ב־15 באוגוסט מדי שנה. הטקס הממלכתי מתקיים בשטח הטירה: החג נפתח במיסה חגיגית, המנוהלת על ידי הבישוף האזורי. אחריה נישאים נאומים של הנסיך ונשיא הפרלמנט של המדינה. לאחר הטקס מזמינה המשפחה הנסיכותית את האוכלוסייה לאפרטיף בגן הארמון ולמופע זיקוקים.

## גלריה

Eastern Facade of Vaduz Castle.jpg|צילום טירת ואדוץ ממזרח והנוף הנראה ממנה
Schlossvaduz.jpg|טירת ואדוץ הבנויה על מרפסת הסלע

מרכז|600 פיקסלים|העיירה ואדוץ כפי שנראית מטירת ואדוץ

## ראו גם
* ליכטנשטיין
* ואדוץ
* בית ליכטנשטיין
* טירת ליכטנשטיין

## קישורים חיצוניים

* 
* [אודות טירת ואדוץ](https://historisches-lexikon.li/Vaduz_(Schloss)) 
* 
* 

## הערות שוליים

קטגוריה:אירופה: מבנים
ואדוץ
קטגוריה:ליכטנשטיין: היסטוריה
קטגוריה:אירופה: מעונות רשמיים
אואנו

**אואנו** (ביפנית: **上野**) הוא אזור ברובע טאייטו אשר ממוקם בחלק הצפון מזרחי של העיר טוקיו שביפן.

אזור אואנו נודע במיוחד בעבור הפארק הציבורי פארק אואנו, המקום הפופולרי ביותר בטוקיו לצפות בפריחת עצי הסאקורה, וכמו גם בכמה מהאטרקציות התרבותיות הטובות ביותר של העיר, כולל המוזיאון הלאומי של טוקיו, המוזיאון הלאומי לאמנות מערבית, המוזיאון הלאומי לטבע ולמדע וגן החיות של אואנו.

אזור אואנו הוא גם חלק מהרובע ההיסטורי שיטמאצ'י אשר בו התגוררו במקור אנשי מעמד הפועלים.

## גלריית תמונות

Tokyo National Museum, Honkan 2010.jpg|המוזיאון הלאומי של טוקיו
National museum of western art01 1920.jpg|המוזיאון הלאומי לאמנות מערבית
Ueno park.jpg|פריחת עצי הסאקורה בפארק אואנו
KaneijiPagoda1270.jpg|פגודת קאנאיג'י אשר נמצאת בגן החיות של אואנו
View_of_Ueno_in_1930s.jpg|רובע אואנו בשנות ה-30 של המאה ה-20


## קישורים חיצוניים

* 

קטגוריה:טוקיו: גאוגרפיה
פיירה גאטסקי פונדלי

**פיירה גאטסקי פונדלי** (באיטלקית: **Piera Gatteschi Fondelli**; 22 באוגוסט 1902 - 7 בספטמבר 1985) הייתה גנרל די בריגטה בצבא המלכותי האיטלקי אשר שימשה כמפקדת שירות העזר לנשים. הייתה חברת המפלגה הפשיסטית והשתתפה במצעד על רומא.

## ביוגרפיה
פונדלי נולדה ב-22 באוגוסט 1902 בפופי שבטוסקנה. אביה נפטר לפני לידתה והיא עברה עם אמה לרומא. היא למדה באקדמיה לאמנויות יפות ברומא, וב-23 במרץ 1921 עזבה אותה והצטרפה לזרוע הקרבית של המפלגה הפשיסטית יחד עם חברתה אינס דונאטי. ב-28 באוקטובר 1922 היא הקימה קבוצה של עשרים נשים שכונתה "חוליית הכבוד המלווה את הדגלון" והובילה אותה במהלך המצעד על רומא. לאחר שהמפלגה הפשיסטית תפסה את השלטון באיטליה, הצטרפה פונדלי לצלב האדום האיטלקי.

ב-1936 היא עזבה את הצלב האדום ונסעה בשליחות ממשלתית למזרח אפריקה האיטלקית. היא פגשה שם את הרוזן מריו גאטסקי והתחתנה אתו. מאז היא נודעה בתור הרוזנת גאטסקי-פונדלי. היא מונתה למפקחת על סלילת הכביש לאדיס אבבה. שלוש שנים מאוחר יותר חזרה לאיטליה ומונתה בידי בניטו מוסוליני לראש מחלקת הנשים של המפלגה הפשיסטית שבה היו חברות 150,000 נשים. ב-1940 היא מונתה למפקחת של המפלגה.

ב-25 ביולי 1943 נפל השלטון הפשיסטי באיטליה. בעלה של פונדלי נמלט חזרה לאפריקה, נתפס בידי הבריטים ונכלא בקניה. פונדלי עצמה נמלטה יחד עם חמיה בקזנטינו. לאחר שמוסוליני שוחרר מכלאו בידי הגרמנים והקים את הרפובליקה של סאלו, חזרה פונדלי לרומא והחלה לשתף פעולה עם אלסנדרו פבוליני בניסיון לשקם את המפלגה הפשיסטית. בתמיכתם של פבוליני ורודולפו גרציאני, כתבה פונדלי למוסוליני בבקשה לאפשר לנשים למלא חלק פעיל יותר בהגנה על איטליה.

לנוכח העובדה שהצבא האיטלקי סבל ממחסור חמור בכוח אדם, נעתר מוסוליני לבקשתה של פונדלי והקים את ארגון שירות העזר לנשים. פונדלי מונתה לעמוד בראש הארגון וקיבלה לשם כך דרגת גנרל די בריגטה בצבא האיטלקי. חברות הארגון נשלחו בתחילה למלא תפקידי סיוע בבתי חולים במשרדים צבאיים ובשירות התעמולה, ובמקביל נשלחו 6,000 נשים להכשרה במחנות צבאיים כדי לשמש בעתיד כלוחמות בחזית. ב-25 באפריל 1945 פורק שירות העזר לנשים. פונדלי ופבוליני השמידו את מרבית התיעוד על פעילות הארגון במטרה למנוע פעולות תגמול נגד חברותיו.

לאחר כיבוש איטליה בידי בעלות הברית, ירדה פונדלי למחתרת יחד עם בנותיה. היא הסתתרה במשך שנה במנזר ולאחר מכן בבית סודי. בעלה השתחרר מהשבי והתגורר עמה עד מותו ב-1947. מכיוון שבאיטליה לא נערכו משפטים נגד בכירי המפלגה הפשיסטית, היא יכלה עד מהרה לצאת מהמסתור ולחזור לחיים אזרחיים. היא עבדה כמדריכת טיולים ובהמשך ניסתה להקים מסעדה. במקביל היא המשיכה גם בפעילות פוליטית במפלגות הנאו-פשיסטיות התנועה החברתית האיטלקית והדמוקרטיה הלאומית.

היא המשיכה להתגורר ברומא עד מותה ב-7 בספטמבר 1985.

## קישורים חיצוניים
* Gatteschi Fondelli Piera
* Storia. Donne in divisa: le ausiliarie Rsi dalla Fanolla al generale Piera Gatteschi Fondelli

קטגוריה:אנשי צבא איטלקים במלחמת העולם השנייה
קטגוריה:גנרלים איטלקים
קטגוריה:גנרליות
קטגוריה:ילידות 1902
קטגוריה:איטלקים שנולדו ב-1902
קטגוריה:נפטרות ב-1985
קטגוריה:איטלקים שנפטרו ב-1985
שירות העזר לנשים

**החיל ההתנדבותי לנשים לשירותי עזר של הכוחות המזוינים הרפובליקנים** (באיטלקית: **Corpo Femminile Volontario per i Servizi Ausiliari delle Forze Armate Repubblicane**) הידוע יותר בכינוי **שירות העזר לנשים** (**Servizio Ausiliario Femminile** או בראשי תיבות **SAF**) היה כוח מיוחד של צבא הרפובליקה הסוציאלית האיטלקית אשר פעל על בסיס התנדבותי. החברות בכוח מילאו תפקידי סיוע שונים לקראת סיום מלחמת העולם השנייה.

## היסטוריה
את הקמת הכוח הגתה פיירה גאטסקי פונדלי - חברה בכירה במפלגה הפשיסטית. היוזמה נתמכה בידי אלסנדרו פבוליני ורודולפו גרציאני. לנוכח העובדה שהצבא האיטלקי סבל ממחסור חמור בכוח אדם, נעתר בניטו מוסוליני לבקשתה של פונדלי והקים את שירות העזר לנשים. פונדלי מונתה לעמוד בראש הארגון וקיבלה לשם כך דרגת גנרל די בריגטה בצבא האיטלקי. חברות הארגון נשלחו בתחילה למלא תפקידי סיוע בבתי חולים במשרדים צבאיים ובשירות התעמולה, ובמקביל נשלחו 6,000 נשים להכשרה במחנות צבאיים בוונציה ובקומו כדי לשמש בעתיד כלוחמות בחזית. ב-25 באפריל 1945 פורק שירות העזר לנשים. פונדלי ופבוליני השמידו את מרבית התיעוד על פעילות הארגון במטרה למנוע פעולות תגמול כנגד חברותיו.

## קישורים חיצוניים

*  Italie Italian Social Republic Army (1943 1945 ) English Version
* Storia. Donne in divisa: le ausiliarie Rsi dalla Fanolla al generale Piera Gatteschi Fondelli

קטגוריה:הרפובליקה הסוציאלית האיטלקית
קרחון אודל

**קרחון אודל** (באנגלית: **Odell Glacier**) הוא קרחון בארץ אואטס שבאנטארקטיקה.

הקרחון זורם לכיוון דרום-מזרח ומנקז את האזור שבין גבעות אלאן לבין גבעות קומבס.

הקרחון נשפך לתוך חלקו העליון של קרחון מוסון.

גובהו של הקרחון 1,781 מטרים מעל פני הים.

## היסטוריה
### מקור השם

שמו של הקרחון ניתן לו על ידי הוועדה למתן שמות אנטארקטיים של ניו זילנד (NZ-APC).

הקרחון נקרא על שמו של פרופסור נ. א. אודל (N.E. Odell), מאוניברסיטת אוטגו, שבניו זילנד.

## לקריאה נוספת

• Brady, H., & McKelvey, B. (1983), **[https://www.cambridge.org/core/journals/journal-of-glaciology/article/some-aspects-of-the-cenozoic-glaciation-of-southern-victoria-land-antarctica/82DDEB1A16873625585FA7982A07E5C5 Some Aspects of the Cenozoic Glaciation of Southern Victoria Land, Antarctica]**, Journal of Glaciology, 29(102), 343-349. doi:10.3189/S0022143000008390839X

## קישורים חיצוניים
* קרחון אודל באתר הסקר הגאולוגי של ארצות הברית
* קרחון אודל באתר mindat
* תצלום לוויין של אזור קרחון אודל
* מפת אזור קרחון אודל
* מזג אוויר נוכחי עדכני בקרחון אודל (וכן נתוני זריחת/שקיעת שמש/ירח עדכניים)
** תחזית מזג אוויר עדכנית ארוכת וטווח עבור קרחון אודל
** נתוני מזג אוויר היסטוריים עבור קרחון אודל
** סטטיסטיקות מזג אוויר עבור קרחון אודל

## הערות שוליים

אודל
אודל
סילביה ספרנדיו

**סילביה ספרנדיו** (בגרמנית: **Sylvia Sperandio**; נולדה ב-1966) היא בריגדיר בצבא אוסטריה המשמשת כראש שירות הבריאות הצבאית. היא האישה הראשונה בתולדות אוסטריה שקיבלה דרגת גנרל.

## ביוגרפיה
ספרנדיו נולדה בפקלברוק ב-1966. היא למדה רפואה באוניברסיטת אוסטריה וסיימה דוקטורט ב-1993. ב-2014 היא סיימה דוקטורט בפסיכותרפיה באוניברסיטת זיגמונד פרויד וינה. היא שימשה כמנהלת בית החולים הצבאי בהרשינג. ב-1998 נפתח השירות בצבא אוסטריה לנשים וספרנדיו התגייסה לכוחות השריון. היא הוצבה כקצינת רפואה בגדוד הפאנצר ה-3 במיטלסבאך. עד מהרה היא הפכה לאישה הראשונה בתולדות אוסטריה שקיבלה דרגת קצונה, זאת למעט מספר נשים בהיסטוריה האוסטרית שהתחזו לגברים ושרתו בצבא. היא שימשה בין היתר כרופאה בכירה בבית החולים הצבאי באינסברוק, ובהמשך כמנהל בית החולים הראשי של הצבא האוסטרי. ב-2017 היא הועלתה לדרגת בריגדיר ומונתה לראש שירות הבריאות הצבאי.

בנוסף לעבודתה הצבאית ספרנדיו משמשת גם כרופאה בבית החולים האזרחי באמשטטן ומתמחה גם ברפואה סינית.

## קישורים חיצוניים

## הערות שוליים

קטגוריה:גנרלים אוסטרים
קטגוריה:גנרליות
קטגוריה:רופאים צבאיים אוסטרים
קטגוריה:רופאות צבאיות
קטגוריה:אוסטרים שנולדו ב-1966
יוהנה סופיה קטנר

**יוהנה סופיה קטנר** (בגרמנית: **Johanna Sophia Kettner**; 1721 - 22 בינואר 1802) הייתה אוסטרית שהתחזתה לגבר, התגייסה לצבא האימפריה הרומית הקדושה. ככל הידוע היא האישה הראשונה בתולדות אוסטריה ששירתה בצבא.

## ביוגרפיה
קטנר נולד ב-1721 בטיטינג שבאותם ימים השתייכה לאימפריה הרומית הקדושה וכיום נמצאת במדינת בוואריה שבגרמניה. ב-1743 היא התחזתה לגבר בשם יוהאן קטנר והתגייסה לצבא האימפריה הרומית הקדושה. היא הוצבה ברגימנט הרגלים האגנבאך והצליחה להגיע לדרגת קורפורל (רב-טוראי). ב-1748 בעקבות מחלה נחשפה עובדת היותה אישה. היא שוחררה בכבוד מהצבא והקיסרית מריה תרזה העניקה לה קצבה לכל החיים. היא נפטרה באייכשטט ב-22 בינואר 1802.

לפי הידוע, היא האישה הראשונה בהיסטוריה האוסטרית ששירתה בצבא.

## לקריאה נוספת

* Karl von Duckner: Eine Amazone beim k.k. Infanterie-Regimente Hagenbach (= Streffleurs Österreichische Militärische Zeitschrift), Band 3 1893, S. 231.
* Klaus Reisinger: Frauen und Militär in der Neuzeit. Francesca Scanagatta: Die militärische Karriere einer Frau im ausgehenden 18. Jahrhundert. In: Österreichische Gesellschaft zur Erforschung des 18. Jahrhunderts (Hrsg.): Das achtzehnte Jahrhundert und Österreich (German), Band 16. Facultas, WUV, 2001, S. 60–61.


## הערות שוליים

קטגוריה:אנשי צבא האימפריה הרומית הקדושה
קטגוריה:לוחמות קרוסדרסריות
קטגוריה:ילידות 1721
קטגוריה:ילידי 1721
קטגוריה:נפטרות ב-1802
קטגוריה:נפטרים ב-1802
אנואר אייט אל-חאג'

**אנואר אייט אל-חאג**' (בצרפתית: **Anouar Ait El Hadj**; נולד ב-20 באפריל 2002 בארלון שבבלגיה) הוא כדורגלן בלגי-מרוקאי המשחק בעמדת הקשר ההתקפי בקבוצת רויאל אוניון סן-ז'ילואז מליגת העל הבלגית.

## קריירת מועדונים
אל-חאג' גדל במחלקת הנוער של אנדרלכט. בשנת 2019 החל לשחק בקבוצה הבוגרת של המועדון.

## קריירה בינלאומית
אל-חאג' היה חלק מסגל נבחרת בלגיה עד גיל 21.

## קישורים חיצוניים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אנדרלכט
קטגוריה:כדורגלני ראסינג גנק
קטגוריה:בלגים ממוצא מרוקאי
קטגוריה:בלגים שנולדו ב-2002
מלתעות (ספר)

**מלתעות** הוא ספר מותחן או אימה אשר נכתב על ידי פיטר בנצ'לי ובמרכזו מופיע עמלץ לבן התוקף אנשים לאורך עיירת חופים, תוך שמספר אנשים מנסים לצוד אותו. הספר יצא לאור בפברואר 1974 בידי חברת דאבלדיי, אשר הוציאו את הספר בכריכה קשה ובידי ספרי בנטם, אשר הוציאו את הספר בכריכה רכה.

הספר היה לרב-מכר ונמכר במיליוני עותקים בארצות הברית. בנוסף הספר הופק לסרט סרט בעל שם זהה שיצא בידי סטיבן שפילברג ב-1975 כשנה אחת בלבד מאז הוצאת הספר והיה לשובר קופות ייחודי מסוגו, נוסף על זיכיון סרטים באותו השם.

הספר התבסס על אירועי תקיפות הכרישים בניו ג'רזי בהם נהרגו 4 אנשים ואחד נפצע ברגלו. עם זאת הספר והסרטים הובילו לדימוי רווח של כרישים ציידים רחוק מהמציאות ופיטר בנצ'לי התחרט על דרך הצגתו את הכרישים.

## עלילה
באמיטי, עיירה בדיונית בלונג איילנד, בחורה בשם כריסי ווטקינס נטרפת בידי עמלץ לבן מסתורי בעודה שוחה. מספר חוקרים מגלים על התקיפה ושריף העירייה, מרטין ברודי לסגור את החופים אך הצעתו מבוטלת בידי ראש העיר לארי ווהן ומועצתו, מאחר שהם מתפרנסים מתיירות חופית באי.

כמה ימים מאוחר יותר נטרפים ילד וקשיש בחופים והעירייה שוכרת את שירותי הדייג בן גרדנר להרוג את הכריש, אך סירתו נעלמת והוא נמצא בידי ברודי וסגנו לאחר שנטרף. ברודי נחוש לסגור את החופים ושוכר את האיכתיולוג מאט הופר שינסה לדבר עם ראש העיר, אשר מנסה להגן על נדל"ן האי הקשור למאפייה. להפתעתו מתברר לו שהופר מתחיל לצאת עם אשתו, שהכירה את אחיו.

לאחר תקיפה נוספת (שנכשלה) מחליט ברודי לסגור את החופים ולהעסיק את הדייג קווינט לצד הופר. לצד הופר הוא עולה על סירתו של קווינט לדיג הכריש, אף שהופר וקווינט לא מסתדרים. בעוד קווינט רואה בהופר נער מפונק, הופר מסתייג לדרכי הדייג שלו כמו להרוג כריש כחול או לפתות כרישים בעוברי דולפינים. גם ברודי נמצא בוויכוח עם הופר על היחסים שלו עם אשתו אלן ולאחר ויכוח הוא אף חונק את הופר למספר שניות. בהמשך הימים הם רואים את הכריש שמגיע לאורך 6 מטרים ומחליטים לחזור. לאחר חזרתו של ברוטי מופיע ראש העיר לארוי ואומר שהוא עוזב עם אשתו את האי ומודה לו על פעילותו לתושבים. ברודי מתקרב לאשתו והיא מתחילה להתחרט על היחסים עם הופר.

לאחר יומיים הופר מגיע לברודי ומציג רעיון של כלוב מוגן כרישים מתוכו יוכל להרוג את הכריש. קווינט מסרב להעלות את הכלוב בתחילה אך מתרצה בהמשך. הכריש מאותר אך קווינט לא מצליח להרוג אותו. אז הופר מתנדב לעלות לכלוב הכרישים ולפגוע בכריש עם מקל, אלא שהכריש מצליח להרוס את הכלוב ולטרוף אותו. הם חוזרים לחוף וברודי מסביר לקווינט שהעירייה כבר לא יכולה לשלם לו עוד אך קווינט מוותר על התשלום בשביל חיסול הכריש.

למחרת קווינט וברודי עולים שוב לסירה וקווינט מחפש את הכריש לפגוע בו עם צלצל אך הכריש גורם לקרע ענק בסירה וגורם לה לשקוע. קווינט מצליח לפגוע בצלצל בבטן הכריש אך נתפס בחבל הצלצל ונגרר אחריו למותו בטביעה. הכריש עולה ומתקרב לברודי המוכן לסופו, אך הכריש מת מפצעי הצלצל ושוקע עם קווינט במעמקים. ברודי המותש אוחז בשרידי הספינה ושוחה לחוף.

## בתרבות
* בקומיקס פינאטס סנופי הכלב ממחיז בתיאטרון בובות את הספר "שיניים" (פרודיה על מלתעות). 

## קישורים חיצוניים

*
* 

קטגוריה:ספרי אימה
קטגוריה:ספרי 1974
קטגוריה:מלתעות
ח'אלד מוניר

**ח'אלד מוניר אבו בכר מזיד** (בערבית: **خالد منير أبو بكر مزيد**, בתעתיק: **ח'אלד מניר אבו בכר מזיד**; נולד ב-24 בפברואר 1998 בקטר) הוא כדורגלן קטרי המשחק בעמדת קשר הכנף בקבוצת אל-וכרה מליגת העל הקטרית ובנבחרת קטר.

## קריירת מועדונים
מוניר החל את הקריירה המקצוענית שלו בא-דוחייל מליגת העל הקטרית, ממנה הושאל לאל-וכרה, גם היא מליגת העל הקטרית. ב-1 ביולי 2021 חתם באל-וכרה באופן קבוע.

## קריירה בינלאומית
ב-6 בדצמבר 2021 ערך מוניר את הופעת הבכורה שלו בנבחרת קטר, בניצחון 3-0 על נבחרת סוריה במסגרת הגביע הערבי .

נכלל בסגל נבחרת קטר לטורניר מונדיאל 2022.

נכלל בסגל נבחרת קטר לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני א-דוחייל
קטגוריה:כדורגלני אל-וכרה
קטגוריה:כדורגלני אום סלאל
קטגוריה:כדורגלני נבחרת קטר
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-1998
מגדל נמרודי

**מגדל נמרודי** (או בשמותיו הקודמים: **מגדל שבעת הכוכבים**, **מגדל ארגמן**, ו**מגדל הכשרת היישוב 3**) הוא מגדל משרדים השוכן במתחם ה-BBC שבבני ברק, ומהווה חלק מפרויקט של חברת הכשרת היישוב הכולל שלושה מבנים. המגדל, שבנייתו החלה בשנת 2018, כולל 55 קומות ומתנשא לגובה של 211 מטרים, ובעת השלמת יציקת גג המבנה בשלהי 2021, הגיע לגובהו הסופי והפך לגורד השחקים הגבוה בבני ברק ולרביעי בגובהו בישראל (אחרי מגדל עזריאלי שרונה, מגדל משה אביב, ומגדל המגורים היי טאוור). בנייתו הסתיימה בתחילת 2023.

41 מתוך 52 קומותיו המסחריות של המגדל (החל מהקומה העשירית ועד לקומה ה־51) נמצאות בבעלותה של חברת הכשרת הישוב. שטחו הכולל הוא 64,000 מטר רבוע, כאשר שטח כל קומה הוא 1,250 מטר רבוע. המגדל כולל ארבע קומות תת־קרקעיות המשמשות לחניה. רוב שטחו מוקצה למשרדים, פרט לחלק קטן בלובי הבניין שיוקצה למסחר. בקומה העשירית יפעל מכון כושר.

המגדל תוכנן על ידי משרד בר לוי אדריכלים ומתכנני ערים ועוצב בצורת תיבה מלבנית בעלת יחס גבוה בין רוחב הצד, רוחב הפנים והגובה. הגרעין שבמרכז בצבע נחושת ושאר חלקי המגדל מחופים בזכוכית כהה. אופן עיצובו של המגדל, צבעיו ורוחב צדו הצר יחסית נועדו להקנות לו מראה ייחודי ותמיר ולהבליטו בסביבה הצפופה.

המגדל הוא המבנה השני שנבנה בפרויקט הכשרת היישוב שבעיר והצפוני ביותר בו. המבנה הראשון שנבנה בפרויקט הוא המגדל הדרומי – מגדל הכשרת היישוב, שבנייתו הושלמה בשנת 2019. המבנה האחרון, הנמצא בשלבי בנייה מוקדמים, יהיה ממוקם ביניהם. הוא אמור לכלול 20 קומות על שטח של 57,000 מטר רבוע, ולשמש כמרכז רפואי הכולל בית חולים גריאטרי ומכון שיקומי.

#### חלוקת קומות
* 4 קומות תת-קרקעיות
* קומת כניסה גבוהה
* 52 קומות משרדים
* 2 קומות טכניות
* קומת הגג

## גלריה
180px
180px

## ראו גם
* גורד השחקים הגבוה בישראל

## קישורים חיצוניים

* 

## הערות שוליים

נמרודי
2022 02
אלאונורה פרוכסקה

**מריה כריסטיאנה אלאונורה פרוכסקה** (בגרמנית: **Marie Christiane Eleonore Prochaska**; 11 במרץ 1785 – 5 באוקטובר 1813) הייתה גרמנייה, אשר התחזתה לגבר והתגייסה ל. היא נהרגה במהלך קרב גרדה והפכה לגיבורה עממית בגרמניה.

## ביוגרפיה
פרוכסקה נולדה בפוטסדאם ב-11 במרץ 1785. אביה היה קצין זוטר במשמר המלכותי הפרוסי ומשפחתה הייתה ענייה מאוד. לאחר מות אמה, אביה לא היה מסוגל לגדל אותה בעצמו, ולפיכך שלח אותה לבית היתומים הצבאי בפוטסדאם שם הועסקה כמשרתת. מגיל צעיר היא גילתה עניין רב בצבא ופיתחה שנאה עזה לנפוליאון בונפרטה. ב-1813 היא התחזתה לגבר בשם אוגוסט רנץ והתגייסה לצבא הפרוסי. היא הוצבה בגדוד היגרים ה-1 שהיה חלק מהפרייקור של ליצו. היא שרתה בתחילה כמתופפת ובהמשך הפכה ללוחמת. היא נפצעה במהלך קרב גרדה כאשר ניסתה להגן על אחד מחבריה, ורופאי השדה מיהרו לטפל בה. הם גילו לתדהמתם שהיא אישה ומיהרו לפנות אותה לבית חולים בדננברג היא מתה מפצעיה כעבור שלושה שבועות, ב-5 באוקטובר 1813.

אחד מחבריה של פרוכסקה, פרידריך כריסטוף פורסטר, שהפך לימים להיסטוריון צבאי נודע, סיפר לימים גרסה אחרת למותה של פרוכסקה. לפי פורסטר, פרוכסקה איבדה את נשקה בתחילת המתקפה, אולם כאשר הבחינה שחבריה מתחילים לסגת, היא לקחה תוף צבאי שהושאר מאחור, והסתערה בעזרתו על החיילים הצרפתים. פרוסטר טען שהוא עצמו פחד להשתתף במתקפה הפזיזה, אולם פרוכסקה ניגשה אליו ולחשה לו "לויטננט, אני ילדה" במטרה לעודד אותו להצטרף אליה. סיפורו של פורסטר זכה לפרסום רב, אולם הוא נפסל במחקר המודרני כלא-אמין.

סיפורה של פרוכסקה לא ייחודי. ידוע על נשים רבות נוספות שהתחזו לגברים ושרתו בצבא הפרוסי. המפורסמות שבהן הן פרדריקה קריגר, אסתר מנואל, ואנה לירינג. עם זאת, מותה ההרואי בקרב הפך אותה לגיבורה עממית בפרוסיה, והיא זכתה לכינוי "ז'אן ד'ארק של פוטסדאם". מחזות וספרים רבים נכתבו על סיפורה. המפורסם שבהם הוא "אלאונורה פרוכסקה" שנכתב בידי יוהאן פרידריך לאופולד דאנקר והולחן בידי לודוויג ואן בטהובן. המחזה עצמו אבד במהלך השנים, אולם המוזיקה שבטהובן כתב עבורו השתמרה.

## קישורים חיצוניים

* אלאונורה פרוכסקה בספרייה הלאומית הגרמנית
* Eleonore Prochaska
* Kurzer Lebenslauf
* Veronika Bock und Ulrich Biermann: ''11.03.1785 - Geburtstag von Eleonore Prochaska'' WDR ZeitZeichen vom 11. März 2020. (Podcast)
* Eleonore Prochaska bei Frauenorte Niedersachsen
* 

קטגוריה:אנשי צבא פרוסים
קטגוריה:אנשי צבא במלחמות נפוליאון
קטגוריה:נשים גרמניות
קטגוריה:לוחמות קרוסדרסריות
קטגוריה:ילידות 1785
קטגוריה:גרמנים שנולדו ב-1785
קטגוריה:נפטרות ב-1813
קטגוריה:גרמנים שנפטרו ב-1813
LUM!X

**לוקה מיכלמאייר** (בגרמנית: **Luca Michlmayr**), הידוע בשם הבמה **LUM!X** (נהגה "לומיקס"), הוא די-ג'יי ומפיק מוזיקלי אוסטרי.

## קריירה
מיכלמאייר החל להפיק מוזיקה בעצמו בגיל 11. על ידי העלאת בוטלגים ושירים מקוריים ל-SoundCloud ויוטיוב. הרשת השוודית העצמאית Bounce *United* מצאו אותו והחתימו אותו. במאי 2018 הוציא מיכלמאייר את סינגל הבכורה שלו *Underground*, אותו הפיק בשיתוף עם המוזיקאי הספרדי מוחא. לרגל הגעה ל-700 אלף מנויים בערוץ היוטיוב הרשמי של *Bounce United, הוא הפיק את השיר Bounce United (700K)*.

בתחילת 2019, הלייבל השוודי *Nelation* הוציא לאור את הסינגלים *Jägermeister* ו-*Waiting for Me*, שיצאו במקור ב-SoundCloud וביוטיוב ב-2017. לאחר שהבוטלג שלו של השיר *Monster* של Meg & Dia הפך לפופולרי ביוטיוב, הוא הוציא לאור רמיקס לשיר עם המוזיקאי האיטלקי גברי פונטה והוציא את הגרסה החדשה כסינגל באמצעות *Spinnin Records.* בכך הוא השיג את פריצת הדרך הבינלאומית שלו והצליח למקם את עצמו במספר מצעדי סינגל אירופיים. עבור יותר מ-400,000 יחידות שנמכרו מהסינגל בגרמניה, מיכלמאייר השיג עם אלבומו Bundesverband Musikindustrie תקליט פלטינה. עם יותר מ-70 שבועות במצעד הסינגלים הגרמני, *Monster* הוא גם אחד השירים שנשארו הכי הרבה זמן במצעד הסינגלים הגרמני.

בינואר 2020 הוא הוציא, שוב יחד עם פונטה, מוקבי ו-DTE, את הסינגל *The Passenger (LaLaLa)*, גרסת כיסוי לשיר באותו השם של איגי פופ, שגם התמקם במצעד הסינגלים הגרמני והאוסטרי והעניק לו מספר פרסי הקלטות. שיתוף פעולה שלישי עם פונטה, שכותרתו *"Scare Me"*, התפתח בספטמבר 2020. כאן עבד גם עם המפיק האמריקאי KSHMR ו-Kara.

באוגוסט 2021 הוציא לאור את הסינגל *Champion*, ששימש כהמנון הרשמי של פלייאוף League of Legends בקיץ 2021. השיר נוצר בשיתוף עם Orange Inc ו-Séb Mont. השיר *Trick or Treat* יצא בעקבותיו באוקטובר 2021, שהופק בשיתוף עם צמד הדיג'יי והמפיקים המוזיקליים השווייצרי Molow.

ב-8 בפברואר 2022 נבחר לייצג את אוסטריה באירוויזיון 2022 שייערך בטורינו, איטליה ביחד עם הזמרת פיה מריה עם השיר "Halo". ב-10 במאי 2022 ביצעו מריה ו-LUM!X את "Halo" על בימת חצי הגמר הראשון של אירוויזיון 2022. הם נכשלו בניסיון להעפיל לגמר התחרות, שהתקיים ב-14 במאי.  מאוחר יותר התברר כי אוסטריה דורגה במקום ה-15 בחצי הגמר עם 42 נקודות.

## מיקומי שיא

## קישורים חיצוניים

## הערות שוליים

קטגוריה:זמרים אוסטרים
קטגוריה:משתתפי אירוויזיון 2022
קטגוריה:נציגי אוסטריה באירוויזיון
קטגוריה:תקליטנים
קטגוריה:מפיקים מוזיקליים אוסטרים
קטגוריה:ילידי 2002
Sacrifice (שיר של אלטון ג'ון)

"**Sacrifice**" (בתרגום חופשי מאנגלית: "**קורבן**" או "**הקרבה**") הוא שיר של המוזיקאי הבריטי אלטון ג'ון. השיר נכתב על ידי ג'ון וברני טופין. הוא יצא לראשונה באוקטובר 1989 כסינגל השני מהאלבום "*[[Sleeping with the Past]]*". הוא זכה להצלחה ב-1990, במיוחד ב ובצרפת. גם בישראל הגיע השיר למקום הראשון.

השיר מתאר איבוד אהבה במערכת נישואין. הפזמון אומר שזה לא קורבן כזה גדול לאבד את האהבה במצב כל כך גרוע. בשל ההצלחה הגדולה של השיר, ג'ון ביצע אותו בהופעות בכל השנים שחלפו מאז שיצא.

## הוצאה
"Sacrifice" יצא בתחילה כסינגל ב-1989, והגיע למקום ה-55 בממלכה המאוחדת ולמקום ה-18 בארצות הברית במרץ 1990.

באמצע שנת 1990 הדי ג'יי האנגלי סטיב רייט השמיע את השיר פעמים רבות בתוכניתו הפופולרית ב-BBC Radio 1 , ובעקבותיו הלכו עורכים ושדרנים נוספים. כתוצאה מההצלחה המחודשת של השיר בציבור, השיר יצא לאור מחדש כסינגל צד א' כפול יחד עם השיר "Healing Hands" והגיע למקום הראשון בבריטניה ביוני 1990. בכך הוא הפך לסינגל הסולו הראשון של ג'ון שהגיע למקום הראשון במצעד הסינגלים הבריטי, מקום בו נשאר במשך חמישה שבועות. עם ההוצאה המחודשת הזו, השיר הגיע למקום הראשון גם בצרפת ונשאר במצעד הצרפתי במשך עשרים ושישה שבועות.

## וידאו קליפ
את הקליפ של "Sacrifice" ביים אלק קשישיאן, והופיעו בו אלטון ג'ון, כריס אייזק ויסמין גאורי. הקליפ, שעוקב אחר מילות השיר, עוקב אחר גבר (אייזק) ואישה (ג'אורי) שמתקשים בזוגיות לאחר שנישאו וגידלו בת. לאחר שהם הולכים בדרכים נפרדות, הגבר מגדל את בתו לבד. נכון לאפריל 2025 יש לקליפ ביוטיוב יותר מ-800 מיליון צפיות והוא השיר המושמע ביותר של האמן בפלטפורמה.

## רשימת השמעה
### הוצאה ראשונה
:**[[סינגל 12 אינץ']] – בריטניה**
# "Sacrifice" – 5:07
# "Love Is a Cannibal" (מפסקול הסרט "מכסחי השדים 2") – 3:53

:**סינגל תקליטור – ארצות הברית**
# "Sacrifice" – 5:07
# "Love Is a Cannibal" (מפסקול הסרט "מכסחי השדים 2") – 3:53
# "Durban Deep"

### הוצאה שנייה
:**בריטניה**
# "Sacrifice" – 5:07
# "Healing Hands" – 4:22

## משתתפים
* אלטון ג'ון – זמרה, פסנתר אלקטרוני  RD-1000
* גאי בבילון – סינתיסייזר ימאהה DX7 
*  — סינתיסייזר רולנד Alpha Juno 
* פיטר אייברסון – תכנות  ואודיו
*  – גיטרה חשמלית
* רומיאו ויליאמס — גיטרה בס
*  – תכנות מכונת תופים 

## מיקומי שיא
### מצעדים שבועיים

### מצעדי סוף שנה

## נתוני מכירות

## דגימות
השיר "Sacrifice", יחד עם שירים אחרים של אלטון ג'ון "Rocket Man", "Kiss the Bride" ו-"", נדגם בשיתוף הפעולה של אלטון ג'ון ודואה ליפה מ-2021, "Cold Heart".

## קישורים חיצוניים

## הערות שוליים

קטגוריה:סינגלים מ-1990
קטגוריה:שירי אלטון ג'ון
קטגוריה:שירים באנגלית
קטגוריה:וידאו קליפים שבוימו על ידי אלק קשישיאן
קטגוריה:שירים על גירושים
קטגוריה:בלדות פופ
קטגוריה:בלדות רוק
קטגוריה:שירי סינת'-פופ
קטגוריה:שירי רוק קל
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של SNEP
סכר איליסו

**סכר איליסו** (בטורקית: **Ilısu Barajı ve Hidroelektrik Santrali**) הוא סכר הידרואלקטרי בטורקיה, על גדות נהר חידקל כ-65 ק"מ מגבולה עם סוריה ועיראק.

הסכר הוקם כחלק של פרויקט פרויקט דרום-מזרח אנטוליה במסגרתו מתוכנן להקים כ-20 סכרים על נהרי חידקל ופרת.

## היסטוריה
בניית הסכר החלה בשנת 2006. לאור בעיות סביבתיות קשות, צורך בפינוי תושבי האזור רבים והצפת שטחים נרחבים, גופים מאירופה עזבו את הפרויקט והוא מומן מתקציב המדינה. במהלך חפירות הצלה באזור התגלה בין היתר אתר ארכאולוגי בונצ'וקלו טרלה.

במהלך הפרויקט באזור נבנו 52 ק"מ כבישים, גשר זמני באורך 110 מ' וגשר קבוע באורך 250 מ'. גובה הסכר היא 135 מטר. כל העבודות היו מתוכננות להסתיים בשנת 2015, אך הפרויקט לא עמד ביעד.

מילוי מאגר מים שמתוכנן לכלול 10 מיליארד מטר מעוקב של מים החל בשנת 2019 ויחידות לייצור חשמל החלו לפעול במהלך שנת 2020. בסך הכל בתחנת כוח הותקנו שש יחידות ייצור חשמל בהספק של 200 מגוו"ט כ"א. זה הופך את תחנת כוח זו לאחת הגדולות בטורקיה.

בעקבות הפעלת הסכר החלו בעיות בסכר מוסול שבעיראק וממשלת עיראק פנתה לטורקים בדרישה להפסיק את בנייה אך ללא הצלחה.

## קישורים חיצוניים

*  תיאור הפרויקט
* תיאור תחנת הכוח

איליסו
קטגוריה:תחנות כוח הידרואלקטריות
פדרו דה פיליפה

**פדרו דה פיליפה** (בספרדית: **Pedro de Felipe**;  18 ביולי 1944, מדריד – 12 באפריל 2016, מדריד) היה כדורגלן ספרדי ששיחק בעמדת הבלם במספר קבוצות בספרד.

## קריירת מועדונים
פדרו דה פיליפה נולד במדריד והגיע לקבוצת ריאל מדריד בשנת 1964 בגיל 20. כבר בעונתו הראשונה הוא שולב במשחקי הליגה העלוניה וזכה באליפות הליגה. בספטמבר 1967 אחרי ששיחק שלושה משחקים בעונה החדשה הוא נפצע וחזר להרכב רק לאחר ניתוח. הוא המשיך לשחק עבור ריאל עד לשנת 1972 כאשר עבר לאספניול ממנה פרש בגיל 34.

דה פיליפה היה שחקן קשוח בהגנה. בשנת 1969 לאחר התקלות איתו, מיגל אנחל בוסטייו שהיה כוכב המשחק עזב את המגרש ולמעשה לא הצליח להתאושש מהפציעה.

בהיותו בריאל, דה פיליפה זכה באליפות 5 פעמים ובעונת 1965/66 זכה בגביע אירופה.

## קריירה בינלאומית
דה פיליפה  ערך הופעה בודדת במדי נבחרת ספרד במשחק ידידות נגד טורקיה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ריאל מדריד
קטגוריה:כדורגלני אספניול
קטגוריה:כדורגלני נבחרת ספרד
קטגוריה:ספרדים שנולדו ב-1944
קטגוריה:ספרדים שנפטרו ב-2016
Pump Up the Jam

**Pump Up the Jam** הוא שיר של ההרכב הבלגי טכנוטרוניק. הוא יצא כסינגל ב-18 באוגוסט 1989 והיה להיט עולמי. הוא הגיע למקום הראשון בבלגיה, איסלנד, פורטוגל וספרד וזימבבואה. הוא גם הגיע למקום השני בבריטניה ב-1989 ובבילבורד הוט 100 בארצות הברית בתחילת 1990. השיר זכה מאוחר יותר לדרגת פלטינה משולשת. "Pump Up the Jam" תואר כמיזוג של אלמנטים של היפ הופ ודיפ האוס, כדוגמה מוקדמת לז'אנר ההיפ האוס, ונחשב לשיר ההאוס הראשון שהפך ללהיט בארצות הברית.

## רקע
הסולנית של טכנוטרוניק, יא קיד קה, הייתה בתחילה בצל הדוגמנית הקונגולזית פלי קילינגי, המופיעה בקליפ של השיר והופיעה על עטיפת האלבום הראשון למטרות שיווק. יא קיד קה זכתה בסופו של דבר להכרה בסיבוב הופעות בארצות הברית ועל עטיפת אלבום חדשה שהציגה אותה במקום פלי קילינגי.

## הצלחת השיר
"Pump Up the Jam" זכה להצלחה במצעדים בכמה יבשות. הוא הגיע למקום הראשון בבלגיה, איסלנד, פורטוגל, ספרד וזימבבואה. בנוסף, הסינגל הגיע למקום השני באוסטריה, פינלנד, יוון, הולנד, שווייץ, בריטניה וגרמניה המערבית. במצעד הסינגלים הבריטי, הוא הגיע למקום השני בשבוע השישי שלו ב-1 באוקטובר 1989. באירופה הוט 100 הסינגל הגיע למקום השלישי באותו חודש. מחוץ לאירופה, "Pump Up the Jam" הגיע למקום הרביעי בקנדה, והגיע למקום הראשון במצעד RPM Dance/Urban. הוא גם הגיע למקום הראשון במצעד ה-Billboard Hot Dance Club Play ובמצעד Cash Box Pop Singles. במצעד הבילבורד הוט 100 הוא הגיע למקום השני, כאשר למקום הראשון הגיע השיר "How Am I Supposed to Live Without You" של מייקל בולטון. באוסטרליה ובניו זילנד, הסינגל הגיע למקום הרביעי. בשנת 2005, השיר עבר רמיקס על ידי המפיק DJ D.O.N.S, והגיע למקום הראשון במצעד הריקוד הבריטי. הגרדיאן הציגו את השיר ב-A history of modern music: Dance ב-2011. בשנת 2020, מגזין Slant דירג אותו במקום ה-40 ברשימת 100 שירי הריקוד הטובים ביותר בכל הזמנים.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי 1989
קטגוריה:סינגלי בכורה מ-1989
קטגוריה:סינגלים מ-1996
קטגוריה:סינגלים מ-1998
קטגוריה:סינגלים מ-2005
קטגוריה:שירים באנגלית
קטגוריה:שירים על מוזיקה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת EMI רקורדס
Tie Your Mother Down

"**Tie Your Mother Down**" הוא שיר של להקת הרוק הבריטית קווין, שנכתב על ידי גיטריסט הלהקה בריאן מיי. הוא הסינגל השני באלבום *[[A Day at the Races]]* משנת 1976. הוא יצא כסינגל בשנת 1977.

## כתיבת השיר
בריאן מיי התחיל לכתוב את השיר באי טנריף בזמן שעבד על הדוקטורט שלו באסטרופיזיקה. מיי רצה לשנות את המילים בשיר, אך פרדי מרקיורי, לאחר ששמע את השיר, שכנע את אותו להשאיר את המילים.

## ביצועי השיר בהופעות
לאחר יציאתו ב-1976, ביצעה אותו קווין בכל סיבובי ההופעות שלאחר מכן. במופע המחווה של פרדי מרקורי ב-1992, השיר בוצע בשיתוף קווין והאורחים ג׳ו אליוט וסלאש. במהלך השנים, בריאן מיי ורוג'ר טיילור ניגנו את השיר ביחד עם פו פייטרס, כולל הופעות בטקס הכניסה של קווין להיכל התהילה של הרוק אנד רול ב-2001, וב-VH1 Rock Honors ב-2006.

## מיקומי שיא
על אף שהשיר בוצע ברוב ההופעות, הוא זכה להצלחה בינונית במצעדים, והגיע רק ל-31 במצעד הבריטי ולמקום ה-49 במצעד האמריקאי. בשל כך, השיר לא נכלל באוסף הלהיטים הגדולים של הלהקה, אלא נכלל רק באלבום האוסף Queen Rocks יחד עם שירים "כבדים" נוספים של הלהקה. יותר מ-20 שנה לאחר יציאת השיר, הוא יצא כצד א' לשיר "No-One but You (Only the Good Die Young)", והגיע למקום ה-13 במצעד הסינגלים הבריטי.

## קישורים חיצוניים

## הערות שוליים

קטגוריה:שירי 1976
קטגוריה:סינגלים מ-1977
קטגוריה:שירי קווין
קטגוריה:שירים שנכתבו על ידי בריאן מיי
קטגוריה:שירים באנגלית
קטגוריה:שירים על אמהות
קטגוריה:שירי הארד רוק
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
Who Can It Be Now?

**?Who Can It Be Now** (בעברית: **מי זה יכול להיות עכשיו?**) הוא שיר של הלהקה האוסטרלית Men at Work. הוא יצא באוסטרליה ב-1981, לפני הקלטת אלבום הבכורה של הלהקה, *Business as Usual*, שבו נכלל השיר מאוחר יותר.

"?Who Can It Be Now" הגיע למקום השני במצעד הסינגלים האוסטרלי באוגוסט 1981 וזכה בדיסק זהב עבור מכירות של למעלה מ-50,000 עותקים באוסטרליה. השיר הגיע גם למקום ה-45 בניו זילנד. הוא יצא בקנדה בתחילת 1982, הגיע לשיא במקום ה-8. הסינגל, הגיע למקום הראשון בישראל ובארצות הברית. "?Who Can It Be Now" היה גם להיט בבריטניה, והגיע למקום ה-45. כאחד הלהיטים הגדולים ביותר של Men at Work, הוא נכלל באלבומי האוסף של הלהקה. השיר נותר סמל פופולרי של מוזיקת גל חדש והופיע במספר אוספים של שנות ה-80.

## מיקומי שיא

## קישורים חיצוניים

קטגוריה:סינגלים מ-1982
קטגוריה:שירים באנגלית
קטגוריה:שירים על בדידות
קטגוריה:שירי גל חדש
קטגוריה:שירי פופ רוק
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קולומביה רקורדס
אשרף בנשארקי

**אשרף בנשארקי** (בערבית: **أشرف بنشرقي**'; נולד ב-24 בספטמבר 1994) הוא כדורגלן מרוקאי המשחק בעמדת הקיצוני השמאלי או בעמדת החלוץ באל אהלי ובנבחרת מרוקו.

## קריירת מועדונים

בנשארקי שנולד בטאזה, מרוקו, החל את הקריירה שלו במחלקת הנוער של מועדון הכדורגל המרוקאי מגריב דה פז, כשהצטרף לקבוצה הבוגרת של המועדון בשנת 2014. במהלך שתי עונות בקבוצה, הוא רשם 52 הופעות בהם היה אחראי ל-13 כיבושים. בשנת 2016, הוא עבר לוידאד קזבלנקה בהעברה שהוערכה בכ-300 מיליון דירהם מרוקאי. הוא עזר לקבוצה לזכות בליגת האלופות האפריקאית ולהעפיל לגביע העולם למועדונים 2017. באותה העונה, הוא גם היה שותף לזכיית הקבוצה באליפות.

בינואר 2018, בנשארקי חתם בשורות אל-הילאל מליגת העל הסעודית עבור 9 מיליון דולר. לעומת זאת, הוא רשם מספר הופעות מועט והושאל ללאנס מליגת המשנה הצרפתית, שם העביר את שארית עונת 2018/19.

ביולי 2018, הוא הצטרף לא-זמאלכ מליגת העל המצרית בחוזה לשלוש עונות. ב-18 באוקטובר 2020, הוא הבקיע במסגרת משחק חצי הגמר הראשון מבין שניים של ליגת האלופות האפריקאית את השער הבודד בניצחון החוץ על רג'א קזבלנקה.

## קריירה בינלאומית

ב-11 בנובמבר 2017, בנשארקי ערך את הופעת הבכורה שלו במדים הלאומיים של נבחרת מרוקו בניצחון 0–2 על נבחרת חוף השנהב במסגרת מוקדמות מונדיאל 2018.

## תארים
### קבוצתיים
;וידאד קזבלנקה
* ליגת העל המרוקאית (1): 2016/17
* ליגת האלופות האפריקאית (1): 2017

;אל-הילאל
* ליגת העל הסעודית (1): 2017/18
* הסופר קאפ הסעודי (1): 2018

;א-זמאלכ
* ליגת העל המצרית (2): 2020/21, 2021/22
* הגביע המצרי (2): 2018/19, 2020/21
* הסופר קאפ המצרי (1): 2019/20
* הסופר קאפ האפריקאי (1): 2020

;אל-אהלי
* אליפות מצרים: 2024/25

### אישיים
* נבחרת השנה של אפריקה (1): 2017
* שחקן השנה במצרים: 2020
* שחקן העונה של א-זמאלכ (1): 2020

## קישורים חיצוניים

## הערות שוליים

קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:כדורגלני וידאד קזבלנקה
קטגוריה:כדורגלני אל-הילאל
קטגוריה:כדורגלני לאנס
קטגוריה:כדורגלני א-זמאלכ
כדורגלני אל-ג'זירה
קטגוריה:כדורגלני א-ריאן
כדורגלני אל-אהלי
קטגוריה:כדורגלני נבחרת מרוקו
קטגוריה:מרוקאים שנולדו ב-1994
מסדר הגיבור הלאומי (בליז)

**מסדר הגיבור הלאומי** הוא אות הכבוד הגבוה ביותר שניתן על ידי ממשלת בליז. מסדר הגיבור הלאומי ניתן על "הישג יוצא דופן ותרומה מיוחדת לבליז או לאנושות בכלל". בניגוד לאות המסדר של בליז, התואר השני בחשיבותו, שניתן להעניקו גם לאזרחים זרים, רק אזרחי בליז זכאים להיות חברי מסדר הגיבור הלאומי.

האות הונהג לראשונה ב-16 באוגוסט 1991. עד לסוף שנת 2021 הוענק התואר לשלושה אנשים, שניים מתוכם קיבלו את האות לאחר מותם.

## רשימת חברי מסדר הגיבור הלאומי
* ג'ורג' קאדל פרייס (2000) - "אבי האומה"
* פיליפ גולדסון (2008) - עיתונאי, פעיל חברתי ושר לשעבר
* מונרד זיגפריד מצגן 

## הערות שוליים

קטגוריה:בליז
קטגוריה:אותות ועיטורים אזרחיים